**SINTEZA**

**obiecțiilor şi propunerilor (recomandărilor) la proiectul de Hotărâre de Guvern cu privire la cantitatea minimă obligatorie a rezervelor de combustibil necesară centralelor electrice pe bază de combustibili fosili**

|  |  |  |
| --- | --- | --- |
| **Participantul la avizare (expertizare)/consultare publică** | **Conţinutul obiecţiei/ propunerii (recomandării)** | **Argumentarea autorului proiectului** |
| 1. Ministerul Finanțelor  | Lipsa de obiecții și propuneri. | - |
| 2. Ministerul Justiției | 1. Clauza de adoptare necesită a fi revizuită ținînd cont de următoarele:a) Numărul articolului nu se divizează de numărul alineatului și de literă prin virgulă. Prin urmare, la indicarea temeiului legal de adoptare, semnul de punctuație virgulă se va exclude.b) Potrivit art. 44 alin. (1) din Legea nr. 100/2017 cu privire la actele normative clauza de adoptare a actului normativ constă într-o propoziţie care cuprinde denumirea autorităţii publice emitente şi decizia de adoptare, aprobare sau emitere a actului normativ, iar pentru proiectele de legi cuprinde şi categoria acestora. Clauza de adoptare a actului normativ poate conţine, după caz, şi temeiul legal de adoptare a actului normativ respectiv. Astfel, se va ține cont că, în calitate de temei legal se indică doar prevederile legale ce stabilesc competența autorității să emită actul normativ respectiv, pornind de la limitele de reglementare prevăzute de obiectul juridic al actului normativ.În acest context, atragem atenția că, art. 23 alin. (2) din Legea nr. 92/2014 cu privire la energia termică şi promovarea cogenerării potrivit căruia producătorii vor crea, în funcție de necesitate, rezerve de combustibil suficiente pentru a acoperi necesarul pentru producerea energiei termice în sezonul rece nu este relevant pentru proiectul în cauză or, acesta indică atribuțiile producătorilor. Prin urmare, acesta urmează a fi exclus din clauza de adoptare. c) Denumirile actelor normative la care se face referință se vor expune ținînd cont de prevederile art. 55 alin. (5) din Legea nr. 100/2017 astfel încît la indicarea datei de adoptare a actului normativ să se indice numărul de ordine, ca element de identificare, la care se va adăuga anul în care a fost adoptat, aprobat sau emis acesta, fiind despărțite de o bară „/”.d) Trimiterea la Legea nr. 174/2017 cu privire la energetică se va completa sursa publicării acesteia.2. În conformitate cu art. 52 alin. (3) din Legea nr. 100/2017, subpunctele sunt însemnate cu numere ordinare, exprimate prin cifre arabe, urmate de o paranteză. Prin urmare, subpunctele de la pct. 1 urmează a fi numerotate în forma enunțată.3. În conformitate cu art. 54 alin. (1) lit. d) din Legea nr. 100/2017, aceleași noțiuni se exprimă numai prin aceeași termeni. La pct. 1 este utilizată noțiunea „rezervă de combustibil (păcură), iar la pct. 2 este utilizată noțiunea „rezerve de păcură”. Avînd la bază prevederea legală enunțată supra, noțiunile utilizate în proiect urmează a fi revizuite, astfel încît în proiectul hotărîrii Guvernului să fie utilizată o noțiune unică.4. La pct. 2 se vor exclude cuvintele „din prezenta hotărîre” deoarece, potrivit art. 55 alin. (4) din Legea nr. 100/2017 în cazul în care se face trimitere la o normă juridică care este stabilită în același act normativ, pentru evitarea reproducerii acesteia, se face trimitere la elementul structural sau constitutiv respectiv, fără a se indica că elementul respectiv face parte din același act normativ.5. Potrivit art. 56 alin. (1) și (3) din Legea nr. 100/2017, actele normative intră în vigoare peste o lună de la data publicării în Monitorul Oficial al Republicii Moldova sau la data indicată în textul actului normativ, care nu poate fi anterioară datei publicării. Intrarea în vigoare a actelor normative poate fi stabilită pentru o altă dată doar în cazul în care se urmăreşte protecţia drepturilor şi libertăţilor fundamentale ale omului, realizarea angajamentelor internaţionale ale Republicii Moldova, conformarea cadrului normativ hotărîrilor Curţii Constituţionale, eliminarea unor lacune din legislație sau contradicţii între actele normative ori dacă există alte circumstanţe obiective. La pct. 3 din proiectul hotărîrii Guvernului este indicat că, prezenta hotărîre de Guvern intră în vigoare la data publicării. În acest context, este necesar ca în nota informativă să se demonstreze că, noile prevederi întrunesc condițiile art. 56 alin. (3) din Legea nr. 100/2017.6. Totodată, întru corectitudinea redactării la pct. 3, cuvîntul publicării va fi succedat de cuvintele „în Monitorul Oficial al Republicii Moldova”. | Se acceptă. Textul a fost redactat.Se acceptă. Textul a fost redactat.Se acceptă. Textul a fost redactat.Se acceptă. Textul a fost redactat.Se acceptă. Textul a fost redactat.Se acceptă. Textul a fost redactat.Se acceptă. Textul a fost redactat.Se acceptă. Textul a fost redactat.Se acceptă. Textul a fost redactat. |
| 3. Agenția Rezerve Materiale  | Lipsa de obiecții și propuneri. | - |
| 4. Agenția Națională pentru Reglementare în Energetică | La pct. l, lit. a), de exclus textul *,,dintre care Sursa 1 - 19,2 mii tone și Sursa 2 - 7,0 mii tone”*. În opinia ANRE, întreprinderea urmează să asigure cantitatea totală a rezervei de combustibil în mărime de 26,2 mii tone, fără a limita din punct de vedere tehnic și economic întreprinderea în alegerea soluției optime de depozitare a rezervei de păcura, intru neadmiterea majorării cheltuielilor de depozitare și întreținere a rezervelor de combustibil. | Se acceptă. Textul a fost redactat. |
| 5. Agenția pentru supraveghere tehnică | Fără propuneri și obiecții. | - |
| 6. SA „TERMOELECTRICA”  | Prin prezenta, ,,Termoelectrica” S.A. Va informăm ca, a examinat în limita competențelor sale proiectul Hotărârii Guvernului *cu privire la cantitatea minimă obligatorie a rezervelor de combustibil necesară centralelor electrice pe bază de combustibili fosili* (număr unic 489/MEI/2019), și susține necesitatea asigurării rezervelor de combustibil la centralele electrice de termoficare pentru evitarea situațiilor de criză în domeniul energetic.Totodată, considerăm necesar de a Vă comunica despre dificultățile in domeniul respectiv în cadrul ,,Termoelectrica” S.A. din punct de vedere financiar și tehnic.Astfel, *din punct de vedere financiar*, la moment Societatea este în proces de negociere a unui Memorandum de reeșalonare a datoriei existente față de ,,Moldovagaz” S.A. de cca 2,6 mlrd. lei.Una din condițiile de bază pentru examinarea și semnarea Memorandumului, impusă de către furnizorul de gaze naturale, este achitarea completă a consumului curent de gaze, plăți care reprezintă cca 70-80% din totalul de încasări. Urmare a aprobării Hotărârii Guvernului respective, Societatea va fi obligata să aloce cca 355 mln. lei pentru procurarea cantității minime obligatorii a rezervelor de combustibil și anume păcură.Din considerentele ca, conturile Societății sunt sechestrate, iar toate plățile urmează a fi coordonate cu ,,Moldovagaz” S.A., Societatea nu va avea capacitatea financiară sa procure în timp scurt cantitatea de păcură indicată în Proiectul Hotărârii respective, cu atât mai mult ca, ,,Termoelectrica” S.A. până în prezent restituie păcura către Agenția Rezerve Materiale de Stat conform graficului indicat în Hotărârea Guvernului nr.20 din 20 ianuarie 2009 *cu privire la eliberarea unor bunuri materiale din rezervele materiale de stat*.Referitor la *aspectele tehnice* în sensul proiectului vizat, Vă comunicăm ca, la Sursa 1 la moment este depozitată și păstrată păcura primită din Rezervele Materiale de Stat, o bună parte din care este păstrată din anul 2009, prin urmare, Societatea nu dispune de spațiu suficient pentru stocarea unei cantități suplimentare de păcură.De menționat că, la Sursa 2 există spațiu de stocare a păcurii, însă, urmează a fi încetata operarea acesteia în temeiul prevederilor Acordului de finanțare dintre Republica Moldova și Banca Internațională pentru Reconstrucție și Dezvoltare în vederea realizării Proiectului de îmbunătățire a eficientei sectorului de alimentare centralizată cu energie termică (PIESACET), ratificat de către Parlament la 30 iulie 2015.Astfel, în condițiile când urmează a fi luata o decizie referitor la sistarea exploatării Sursei 2, Societatea va suporta cheltuieli suplimentare considerabile pentru procurarea cantității de păcură, depozitarea, păstrarea și ulterior transportarea ei la Sursa 1.Menționam ca, din punct de vedere tehnologic sistarea exploatării Sursei 2 nu va avea impact asupra capacitații de asigurare cu energie termica a consumatorilor din mun. Chișinău, sarcina termica a ei fiind acoperită în întregime de Sursa 1.Reieșind din cele relatate, în scopul asigurării securității energetice a țării în condițiile lipsei mijloacelor financiare propriii și a spațiului de depozitare, propunem excluderea din punctul 1 lit. a) a proiectului Hotărârii menționate, textul ,,și Sursa 2 - 7,0 mii tone” și solicităm respectuos intervenția Guvernului pentru organizarea utilizării păcurii din Rezervele Materiale de Stat depozitată la moment la Sursa 1 a ,,Termoelectrica” S.A., prin ajustarea proiectului de Hotărâre respectiv. | Se acceptă. Textul a fost redactat în sensul oferii întreprinderii posibilității de alegere a tipului de combustibil potrivit pentru a fi utilizat în calitate de rezervă la centralele electrice și termice deținute. |
| 7. SA „CET-Nord” | Prin prezenta, Vă comunicăm că SA „CET-Nord” a examinat în limita competențelor sale proiectul Hotărârii Guvernului *cu privire la cantitatea minimă obligatorie a rezervelor de combustibil necesară centralelor electrice pe bază de combustibili fosili* (număr unic 489/MEI/2019), și susține necesitatea asigurării rezervelor de combustibil la centralele electrice de termoficare pentru evitarea situațiilor de criză în domeniul energetic.Totodată, consideram necesar sa Vă informăm că în situația actuală SA „CET-Nord” este în imposibilitate de a asigura stocuri de rezervă conform pct. 1 lit. b) din proiectul Hotărârii.Astfel, *din punct de vedere tehnic*, prin Raportul cu privire la starea gospodăriei de păcură aprobat de Consiliul tehnic al SA „CET-Nord”, cât și prin Raportul preliminar cu privire la evaluarea situației actuale a gospodăriei de păcură a SA „CET-Nord”, elaborat de SRL„Horus”, s-a constatat imposibilitatea recepționării, păstrării și utilizării păcurii în calitate de combustibil de rezervă.Tot din aceste considerente, în anul curent, după coordonarea cu Agenția Rezerve Materiale de Stat, Ministerul Economiei şi Infrastructurii şi Agenția Proprietății Publice, păcura restituită Agenției Rezerve Materiale de Stat a fost îndreptată spre depozitare şi păstrare la SA „Termoelectrica”.Referitor la *aspectele economico-financiare* în sensul proiectului vizat, Va informăm că, rezultatul financiar cumulat al SA „CET-Nord” pe parcursul ultimilor 6 ani (2011-2017) de activitate este negativ (- 266,0 mln lei), datoria istorică față de SA „Moldovagaz” pentru gazele naturale consumate până în anul 2015 este de 200,0 mln lei, iar dobânzile de întârziere şi penalitățile sunt de 31,0 mln lei. La moment Societatea este în proces de negociere a unui Memorandum de reeșalonare a datoriei faţă de SA „Moldovagaz”. Condiția de bază pentru examinarea şi semnarea Memorandumului, impusă de furnizor, este achitarea în termen pentru consumul curent, plăți ce reprezintă (70-80)% din totalul de vânzări.În același timp, SA „CET-Nord” are de achitat către BERD ratele aferente rambursării împrumutului contractat pentru realizarea proiectului de modernizare a sistemului de termoficare din municipiul Bălți, care a inclus şi realizarea unei centrale moderne de cogenerare, în valoare de circa 15,0 mln lei pe an.Pentru procurarea cantității minime obligatorii (8,0 mii tone) a rezervelor de combustibil (păcură), Întreprinderea va fi nevoită să aloce cca 108,0 mln lei, sumă care reprezintă 35% din volumul total de vânzări.Dezafectarea acestor mijloace financiare ar pune în pericol semnarea cu SA „Moldovagaz” a Memorandumului cu privire la restructurarea datoriilor istorice în valoare de 200,0 mln lei şi ar bloca procesul de fluidizare a activității financiare, respectiv asigurarea funcționării normale a întreprinderii şi asigurarea plăților pentru consumul curent de gaze naturale. Situația care s-ar crea, ar genera noi penalități şi dobânzi de întârziere din partea fumizorului SA „Moldovagaz”, imposibilitatea executării plăților salariale, nerealizarea investițiilor minime necesare pentru reparația curentă şi capitală a utilajului de bază, riscul neachitării în termen către BERD a ratelor aferente rambursării împrumutului contractat pentru realizarea proiectului de modernizare a sistemului de termoficare din municipiul Bălți, etc.Având in vedere realitățile tehnico-economice expuse ale Întreprinderii, propunem excluderea lit. b) din punctul 1 a proiectului Hotărârii menționate.În scopul asigurării securității energetice a țării în condițiile imposibilității tehnice şi lipsei mijloacelor financiare proprii, solicităm respectuos intervenția Guvernului pentru includerea SA „CET-Nord” în lista consumatorilor de gaze naturale protejați, pe о perioadă de timp de până la identificarea şi realizarea soluțiilor alternative de creare a cantității minime obligatorii a rezervelor de combustibil. | Se acceptă. Textul a fost redactat în sensul oferii întreprinderii posibilității de alegere a tipului de combustibil potrivit pentru a fi utilizat în calitate de rezervă la centralele electrice și termice deținute. |
| 8. Inspectoratul general pentru situații de urgență | Fără propuneri și obiecții. | - |
| 9. Centrul Național Anticorupție | Proiectul nu conține avizele instituțiilor implicate în procesul de avizare și sinteza recomandărilor recepționate în cadrul consultării publice, fapt ce presupune că redacția proiectului poate suferi ulterior modificări și completări.În vederea excluderii neconcordanțelor între constatările expertizei anticorupție și prevederile proiectului definitivat, comunicăm că expertiza sus­citată se va efectua conform Legii integrității nr.82/2017. Potrivit art.28 alin.(4) din Legea menționată *,,Expertiza anticorupție, cu excepțiile stabilite la alin.(2) și (3), se efectuează de către Centrul National Anticorupție doar asupra proiectului definitivat în baza propunerilor și obiecțiilor expuse în procesul de avizare și/sau de consultare a parților interesate. În cazul proiectelor inițiate de Guvern, acestea se considera definitivate înainte de a fi transmise spre expertiza juridică, iar în cazul inițiativelor altor categorii de autori - după înregistrarea proiectelor în Parlament”.*Reieșind din cele expuse, solicităm respectuos autorului să prezinte proiectul definitivat pentru efectuarea expertizei anticorupție. | Se acceptă. Textul a fost redactat. |